Mestská časť Bratislava–Dúbravka

Materiál na rokovanie 
Miestneho zastupiteľstva
7. apríla 2009

Návrh Všeobecne záväzného nariadenia č. ..../2009, ktorým sa upravuje Všeobecne záväzné nariadenie mestskej časti Bratislava-Dúbravka č. 4/2008 

__________________________________________________________________________________________

							

Predkladateľ                                                                           Materiál obsahuje :
Ing. Ján Sandnter		                                                   1. Návrh uznesenia
starosta                                                                                      2. Uznesenie Miestnej rady                                                                                 
                                                                                                  2. Stanovisko komisie                                                                        
                                                                                                  3. Dôvodová správa
                                                                                                  4. Názov materiálu

                                                                  
Zodpovedný
PaedDr. Marta Žáčková			
poverená vedením oddelenia
školstva, mládeže, kultúry a 
športu

Spracovateľ 
Mgr. Ľubica Szilasiová
odborný zamestnanec Školského úradu

           

Návrh  uznesenia 

Miestne zastupiteľstvo mestskej časti Bratislava-Dúbravka

 schvaľuje

Návrh Všeobecne záväzného nariadenia č. .../2009, ktorým sa upravuje Všeobecne záväzné nariadenie mestskej časti Bratislava-Dúbravka č. 4/2008 

Uznesenie  MR  č. 250/2009
Miestna rada 
odporúča miestnemu zastupiteľstvu schváliť VZN č.../2009, ktorým sa mení a dopĺňa  VZN mestskej časti Bratislava-Dúbravka č. 4/2008 o výške mesačného príspevku za pobyt dieťaťa v materskej škole, o výške príspevku na čiastočnú úhradu nákladov na činnosti školského klubu detí a  o výške príspevku na čiastočnú úhradu nákladov a podmienky úhrady v školskej jedálni 

Stanovisko komisie

Komisia školstva, kultúry, mládeže a športu na svojom zasadnutí dňa 16. marca 2009  zobrala na vedomie zmenu VZN v časti prepočítania poplatkov z Sk na eurá.

Dôvodová správa

Miestne zastupiteľstvo mestskej časti Bratislava-Dúbravka podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona č. 369/1990 Zb. o obecnom zriadení v znení neskorších predpisov, § 8 ods. 1 a 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na všeobecne záväznom nariadení (VZN) mestskej časti Bratislava-Dúbravka č. 4/2008 o výške mesačného príspevku za pobyt dieťaťa v materskej škole v zriaďovateľskej pôsobnosti MČ Bratislava-Dúbravka, o výške mesačného príspevku na čiastočnú úhradu nákladov na činnosti školského klubu detí v zriaďovateľskej pôsobnosti MČ Bratislava-Dúbravka, o výške príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti MČ Bratislava-Dúbravka.

Materiál bol prerokovaný v školskej komisii dňa 16. marca 2009 a odporučený členmi komisie na schválenie Miestnym zastupiteľstvom mestskej časti Bratislava-Dúbravka v apríli 2009.

Nové, všeobecne záväzné nariadenie, je potrebné vydať z niekoľkých dôvodov:

a)	Všeobecne záväzné nariadenie, ktorým sa upravuje z dôvodu vstupu Slovenskej republiky do európskej menovej únie dňom 1. januára 2009 znenie VZN v časti o výške príspevku všeobecne záväzného nariadenia mestskej časti Bratislava-Dúbravka č. 4/2008 

b)	Úprava vyššie spomenutého všeobecne záväzného nariadenia nebola zahrnutá do všeobecne záväzného nariadenia mestskej časti Bratislava-Dúbravka v októbri 2008, nakoľko sa už vo všeobecne záväznom nariadení uvádzali aj hodnoty v eurách, zaokrúhlené na dve desatinné miesta.

c)	Krajský školský úrad v Bratislave dňa 22. decembra 2008, číslo KŠÚ-OOČ/1678/2008 vydal metodické usmernenie k zaokrúhľovaniu platieb za stravu v školskej jedálni v súvislosti s prechodom na menu euro. Podľa neho sa prepočty a premeny súm zo slovenskej meny na eurá povinne vykonávajú výlučne podľa konverzného kurzu a pravidiel pre zaokrúhľovanie tak, aby čiastkové výpočty a výsledné prepočty konečných peňažných súm zo slovenskej meny na eurá boli čo najpresnejšie a bez vplyvu na zvýšenie ich reálnej finančnej hodnoty a cenovej úrovne. Jednotkové ceny uvedené v eurách majú spravidla o jedno desatinné miesto viac ako rovnaké jednotkové ceny uvedené v slovenských korunách. Z tohto dôvodu aj pri stanovení finančných pásiem nákladov na nákup potravín na jedno jedlo podľa vekových kategórií stravníkov a príspevku zákonného zástupcu dieťaťa a žiaka vo výške nákladov na nákup potravín od 1. septembra 2008 sú príspevky v eurách stanovené na 3 desatinné miesta bez zaokrúhľovania a konečná platba sa zaokrúhľuje na 2 desatinné miesta v prospech občana nadol.

Z týchto dôvodov je potrebné v príslušnom paragrafe predmetného VZN upraviť uvedené hodnoty v eurách na 3 desatinné miesta.

V rámci doložky predkladáme nasledovné informácie:
1.	Rozpočtová doložka
•	schválenie predkladaného návrhu nepredpokladá dopad na obecný rozpočet
2.	Finančná doložka
•	schválenie predkladaného návrhu nebude mať finančný dopad na obyvateľov mestskej časti Bratislava-Dúbravka
3.	Ekonomická doložka
•	schválenie predkladaného návrhu nebude mať dopad na hospodárenie podnikateľskej sféry mestskej časti Bratislava-Dúbravka
4.	Environmentálna doložka
•	schválenie predkladaného návrhu nebude mať dopad na životné prostredie
5.	Doložka zlučiteľnosti
uvedený návrh je v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov

Predkladaný materiál:

Návrh
Všeobecne záväzné nariadenie
mestskej časti Bratislava-Dúbravka
č......./2009
ktorým sa upravuje VZN č. 4/2008

o výške mesačného príspevku za pobyt dieťaťa v materskej škole v zriaďovateľskej pôsobnosti MČ Bratislava-Dúbravka, o výške mesačného príspevku na čiastočnú úhradu nákladov na činnosti školského klubu detí v zriaďovateľskej pôsobnosti MČ Bratislava-Dúbravka, o výške príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti MČ Bratislava-Dúbravka

Podľa § 15 ods. 2 písm. a) zákona 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona 369/1990 Z. o obecnom zriadení v znení neskorších predpisov, § 8 ods. 1 a 2) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov sa Miestne zastupiteľstvo mestskej časti Bratislava-Dúbravka, ktorým sa upravuje všeobecne záväzné nariadenie č. 4/2008 o výške mesačného príspevku za pobyt dieťaťa v materskej škole v zriaďovateľskej pôsobnosti MČ Bratislava-Dúbravka, o výške mesačného príspevku na čiastočnú úhradu nákladov na činnosti školského klubu detí v zriaďovateľskej pôsobnosti MČ Bratislava-Dúbravka, o výške príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti MČ Bratislava-Dúbravka

Čl. 1
Príspevok za pobyt dieťaťa v materskej škole
v zriaďovateľskej pôsobnosti MČ Bratislava-Dúbravka

V § 2 ods. 1 znie: 
Za pobyt dieťaťa v materskej škole v zriaďovateľskej pôsobnosti MČ Bratislava-Dúbravka prispieva zákonný zástupca na čiastočnú úhradu výdavkov materskej školy mesačne na jedno dieťa sumou 12,24 Eur (369,- Sk)./1  Tento príspevok sa uhrádza vopred do 10. dňa v mesiaci.

Čl. 2
Príspevok na čiastočnú úhradu nákladov na činnosti školského klubu detí 
v zriaďovateľskej pôsobnosti MČ Bratislava-Dúbravka

V § 3 ods. 1 znie:
Na čiastočnú úhradu nákladov spojených s činnosťou školského klubu detí v zriaďovateľskej pôsobnosti MČ Bratislava-Dúbravka prispieva zákonný zástupca žiaka mesačne sumou 12,24 Eur (369,- Sk)./3 Tento príspevok sa uhrádza vopred do 10. dňa v kalendárnom mesiaci.

Čl. 3
Príspevok na čiastočnú úhradu nákladov a podmienky úhrady v školskej jedálni v zriaďovateľskej pôsobnosti MČ Bratislava-Dúbravka

§ 4 znie:
Príspevok na čiastočnú úhradu nákladov v školskej jedálni v zriaďovateľskej pôsobnosti MČ Bratislava-Dúbravka uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov nasledovne:
1.	V materskej škole výška príspevku predstavuje:
            a) desiata:     0,298 Eur (9,- Sk) 
            b) obed:        0,663 Eur (20,- Sk) 
            c) olovrant:   0,232 Eur (7,- Sk) 
                 spolu:       1,19 Eur  (36,- Sk)

2.	V základnej škole v zmysle VZN Mestskej časti Bratislava-Dúbravka výška príspevku  predstavuje:
            a) 1. stupeň: 0,96 Eur (29,- Sk)
            b) 2. stupeň: 1,02 Eur (31,- Sk)

a to vopred do 10. dňa príslušného kalendárneho mesiaca.

Čl. 4
Záverečné ustanovenia

Toto všeobecné záväzné nariadenie nadobúda účinnosť 15-tym dňom po jeho zverejnení.

 
                                                                                    Ing. Ján Sandtner
                                                                                      starosta

Zverejnené dňa: 
Účinné dňa: